คําสั่งสํานักงานคณะกรรมการกํากับและส่งเสริมการประกอบธุรกิจประกันภัยที่ 19/2550เรื่อง การมอบหมายอํานาจหน้าที่--------------------------------------------- เพื่อให้การดําเนินงานของสํานักงานคณะกรรมการกํากับและส่งเสริมการประกอบธุรกิจประกันภัยเป็นไปอย่างมีประสิทธิภาพ บรรลุประสิทธิผล อาศัยอํานาจตามความในมาตรา 4 แห่งพระราชบัญญัติประกันวินาศภัย พ.ศ. 2535 มาตรา 5 แห่งพระราชบัญญัติประกันชีวิติ พ.ศ. 2535 มาตรา 3 มาตรา 33 แห่งพระราชบัญญัติคณะกรรมการกํากับและส่งเสริมการประกอบธุรกิจประกันภัย พ.ศ. 2550 ประกอบข้อบังคับสํานักงานคณะกรรมการกํากับและส่งเสริมการประกอบธุรกิจประกันภัย ว่าด้วยการมอบอํานาจให้ปฏิบัติงานแทน พ.ศ. 2550 เลขาธิการคณะกรรมการกํากับและส่งเสริมการประกอบธุรกิจประกันภัย จึงมีคําสั่ง ดังนี้ข้อ ๑ มอบหมายรองเลขาธิการคณะกรรมการกํากับและส่งเสริมการประกอบธุรกิจประกันภัยสายกํากับ 1.1 เป็นนายทะเบียนตามพระราชบัญญัติประกันวินาศภัย พ.ศ. 2535 ทั้งนี้เฉพาะ 1.1.1 อํานาจตามความในมาตรา 16 และอํานาจตามประกาศที่ออกตามความในมาตราดังกล่าว เว้นแต่การลงนามในใบอนุญาตเปิดสาขา เปลี่ยนแปลงประเภทสาขา และใบแทนใบอนุญาตต่างๆ ของสาขา 1.1.2 อํานาจตามความในมาตรา 29 มาตรา 30 เว้นแต่ ก) อํานาจแก้ไขเปลี่ยนแปลงเพิ่มเติม หรือยกเลิกแบบและข้อความกรมธรรม์ประกันภัย เอกสารประกอบ เอกสารแนบท้าย ตามความในมาตรา 29 วรรคสอง และเปลี่ยนอัตราเบี้ยประกันภัยตามความในมาตรา 30 วรรคสอง ข) อํานาจแก้ไขเปลี่ยนแปลงเพิ่มเติม หรือยกเลิกแบบและข้อความกรมธรรม์ประกันภัย และเปลี่ยนอัตราเบี้ยประกันภัยตามกฎหมายว่าด้วยการคุ้มครองผู้ประสบภัยจากรถ การประกันภัยรถยนต์ ค) อํานาจแก้ไขเปลี่ยนแปลงเพิ่มเติมหรือยกเลิกแบบและข้อความกรมธรรม์ประกันภัยมาตรฐาน และเปลี่ยนอัตราเบี้ยประกันภัยมาตรฐาน ง) อํานาจแก้ไขเปลี่ยนแปลงเพิ่มเติมหรือยกเลิกแบบและข้อความกรมธรรม์ประกันภัย และเปลี่ยนแปลงอัตราเบี้ยประกันภัย ที่บริษัท ไทยรับประกันภัยต่อ จํากัด (มหาชน) และสมาคมประกันวินาศภัยยื่นคําขอรับความเห็นชอบ 1.1.3 อํานาจในการอนุญาตตามมาตรา 31 (2) 1.1.4 อํานาจตามประกาศที่ออกตามความในมาตรา 37 เรื่อง การประเมินราคาทรัพย์สินและหนี้สินของบริษัท เว้นแต่ในส่วนที่เกี่ยวข้องกับอสังหาริมทรัพย์ที่มีราคาตั้งแต่สามสิบล้านขึ้นไป 1.1.5 อํานาจตามประกาศที่ออกตามความในมาตรา 37 เรื่อง การประกันภัยต่อ 1.2 เป็นนายทะเบียนตามพระราชบัญญัติประกันชีวิต พ.ศ. 2535 ทั้งนี้เฉพาะ 1.2.1 อํานาจตามความในมาตรา 17 และอํานาจตามประกาศที่ออกตามความในมาตราดังกล่าว เว้นแต่การลงนามในใบอนุญาตเปิดสาขา เปลี่ยนแปลงประเภทสาขา และใบแทนใบอนุญาตต่างๆ ของสาขา 1.2.2 อํานาจตามความในมาตรา 29 มาตรา 30 เว้นแต่ อํานาจแก้ไขเปลี่ยนแปลง เพิ่มเติม หรือยกเลิกแบบและข้อความกรมธรรม์ประกันภัย เอกสารประกอบ เอกสารแนบท้าย ตามความในมาตรา 29 วรรคสอง และเปลี่ยนอัตราเบี้ยประกันภัย ตามความในมาตรา 30 วรรคสอง 1.2.3 อํานาจตามประกาศที่ออกตามความในมาตรา 38 เรื่อง การประเมินราคาทรัพย์สินและหนี้สินของบริษัท เว้นแต่ในส่วนที่เกี่ยวกับอสังหาริมทรัพย์ที่มีราคาตั้งแต่สามสิบล้านขึ้นไป 1.2.4 อํานาจตามประกาศที่ออกตามความในมาตรา 38 เรื่อง การประกันภัยต่อข้อ ๒ มอบหมายผู้อํานวยการฝ่ายกํากับกิจกรรมทางการเงินและการลงทุน 2.1 เป็นนายทะเบียนตามพระราชบัญญัติประกันวินาศภัย พ.ศ. 2535 ทั้งนี้เฉพาะ 2.1.1 อํานาจการพิจารณาใดๆ ที่กฎหมายในส่วนที่ว่าด้วยเงื่อนไขในการจัดตั้งบริษัทเพื่อประกอบธุรกิจประกันวินาศภัย ได้กําหนดให้เป็นอํานาจนายทะเบียน 2.1.2 อํานาจในส่วนที่เกี่ยวกับการวางและการเปลี่ยนแปลงหลักทรัพย์ประกันและเงินสํารองประกันภัยตามมาตรา 19 วรรคสี่ มาตรา 25 และมาตรา 56 2.1.3 อํานาจในการรับรองเอกสารตามความในมาตรา 56 2.2 เป็นนายทะเบียนตามพระราชบัญญัติประกันชีวิต พ.ศ. 2535 ทั้งนี้เฉพาะ 2.2.1 อํานาจในการพิจารณาใดๆ ที่กฎหมายในส่วนที่ว่าด้วยเงื่อนไขในการจัดตั้งบริษัทเพื่อประกอบธุรกิจประกันชีวิต ได้กําหนดให้เป็นอํานาจนายทะเบียน 2.2.2 อํานาจในส่วนที่เกี่ยวกับการวางและการเปลี่ยนแปลงหลักทรัพย์ประกันและเงินสํารองประกันภัยตามมาตรา 20 วรรคสาม มาตรา 24 วรรคสองตอนท้าย (เฉพาะในส่วนที่ให้นําความในมาตรา 21 และมาตรา 22 มาใช้บังคับโดยอนุโลม) มาตรา 25 และมาตรา 50 2.2.3 อํานาจในการรับรองเอกสารตามความในมาตรา 50ข้อ ๓ มอบหมายผู้อํานวยการฝ่ายกํากับบุคลากรประกันภัย 3.1 เป็นนายทะเบียนตามประกาศที่ออกตามความในมาตรา 68 วรรคสองแห่งพระราชบัญญัติประกันวินาศภัย พ.ศ. 2535 และมาตรา 73 วรรคสองแห่งพระราชบัญญัติประกันชีวิต พ.ศ. 2535 3.2 เป็นผู้ทําการแทนในการอนุญาตให้เปิดสอบ และประกาศผลสอบความรู้เพื่อขอรับใบรับอนุญาตเป็นตัวแทนประกันวินาศภัย ใบอนุญาตเป็นนายหน้าประกันวินาศภัย ใบรับอนุญาตเป็นตัวแทนประกันชีวิต ใบอนุญาตเป็นนายหน้าประกันชีวิต 3.3 เป็นผู้ลงนามกํากับในใบอนุญาตเป็นตัวแทนประกันวินาศภัย ใบอนุญาตเป็นตัวแทนประกันชีวิต อํานาจตาม 3.3 ให้เป็นอํานาจของผู้อํานวยการส่วนในฝ่ายกํากับบุคลากรประกันภัยด้วยข้อ ๔ มอบหมายผู้อํานวยการฝ่ายบริหารทั่วไปและกองทุน 4.1 เป็นผู้มีอํานาจอนุมัติการจ่ายเงินกองทุนทดแทนผู้ประสบภัย ซึ่งมีการเบิกจ่าย ณ สํานักงานคณะกรรมการกํากับและส่งเสริมการประกอบธุรกิจประกันภัย เพื่อจ่ายเป็นค่าใช้จ่ายในการบริหารงานและค่าใช้จ่ายอื่นของสํานักงานกองทุนทดแทนผู้ประสบภัย ในการดําเนินการตามกฎหมายว่าด้วยการคุ้มครองผู้ประสบภัยจากรถ ตามที่เลขาธิการเห็นชอบ 4.2 เป็นผู้รับรองสิทธิการรักษาพยาบาลข้อ ๕ มอบหมายผู้อํานวยการฝ่ายคุ้มครองสิทธิประโยชน์ ผู้อํานวยการส่วนคุ้มครองสิทธิประโยชน์ เป็นผู้มีอํานาจอนุมัติการจ่ายเงินกองทุนทดแทนผู้ประสบภัยเพื่อจ่ายเป็นค่าเสียหายเบื้องต้นตามมาตรา 23 ของกฎหมายว่าด้วยการคุ้มครองผู้ประสบภัยข้อ ๖ มอบหมายผู้อํานวยการฝ่าย ผู้อํานวยการสํานัก เป็นผู้ทําการในการติดต่อขอข้อมูลจากหน่วยงานของรัฐ หน่วยงานเอกชน ทั้งนี้เพื่อประโยชน์ในการปฏิบัติงานของฝ่าย หรือสํานักนั้นๆข้อ ๗ มอบหมายผู้อํานวยการฝ่าย ผู้อํานวยการสํานัก เป็นผู้ทําการแจ้งผู้เกี่ยวข้องให้ทราบถึงผลการพิจารณาเรื่องต่างๆ ที่อยู่ในความรับผิดชอบของฝ่าย หรือสํานัก ทั้งนี้ ตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 29 พฤศจิกายน พ.ศ. 2550 จันทรา บูรณฤกษ์ เลขาธิการ คณะกรรมการกํากับและส่งเสริมการประกอบธุรกิจประกันภัย